הגן הבוטני האוניברסיטאי מכריז על קמפיין בחירות פליימוביל מסביב לעולם עם חמישה מועמדים להובלת הפארק. רוצים להיות בין מקבלי ההחלטה? בואו ביום הבחירות לגן, שם הילדים מוזמנים להצביע לדמות האהובה עליהם וליהנות מטבע, יצירתיות וספורט אתגרי.
הגן הבוטני האוניברסיטאי בגבעת רם הפך לממלכת פליימוביל בה הילדים עוברים מסע מיבשת ליבשת עם פעילויות שונות מסביב לעולם. בתחילת המסע מקבל כל ילד דרכון, אותו הוא מחתים במסעותיו בין יבשת ליבשת ובין המסלולים השונים הכוללים אטרקציות פליימוביל ומסלולי אתגרים בסגנון נינג׳ה בטבע.
המסע מתחיל ביבשת אירופה בספינת פיראטים ענקית הממוקמת באגם, שם משקיפים על החיות הגדלות באגם וניתן לשחק במתקנים אתגריים בסגנון נינג'ה ביבשת אמריקה. בין עצי המגנוליה הגבוהים מגיעים לכפר אינדיאנים הכולל אוהלי טיפי, טוטם ענק, קאנו, מדורה ופעילות חץ וקשת.
משם ממשיכים לארמון נסיכות עם חדר הקרנת סרטון פליימוביל קצר ומשחקי נסיכות ונסיכים. בהמשך מגיעים ליבשת אוסטרליה, שם יש עבודות חווה, מבקרים בתחנת כיבוי אש ועוברים הכשרה בירי כדורי ג'ל ואפילו מרחפים בין האקליפטוסים על גבי ערסלי ענק.
משם יוצאים למרוץ במעלה הגבעה עד לשמורה אוסטרלית בה הופכים לריינג׳רים המאתרים דובי קואלה על גשר הצמרות. בחזרה ליבשת אמריקה ישר לתוך עיירת המערב הפרוע עם מתקני אתגר, אימון בלאסו ותחנת ״הבהלה לזהב״ בה פעילות חיפוש זהב. ממשיכים למבצר האבירים, להתאמן בקרב חרבות ומשם יורדים לכלא הידוע לשמצה, אלקטרז, ולצידו שביל התגליות בו משחקי מים ואדמה. לאחר החילוץ מאלקטרז, מתחילים במסע חזרה המסתיים במשחקיית פליימוביל ממוזגת עם כ-10,000 צעצועי פליימוביל.